ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 216 

- ” 7 Απριλίου 2000 


ΔΙ ΑΤΑΓΜΑΤ Α 

Καθορισμός οριογραμμών των ρεμάτων Αγίου Γεωργί¬ 
ου Σχοίνου και Μονοματίου που βρίσκονται στην ε¬ 
κτός σχεδίου περιοχή του Δήμου Αχαρνών (Ν. Αττι¬ 
κής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 6 του Ν. 880/1979 «περί κα¬ 
θορισμού ανωτάτου ορίου συντελεστού δομήσεως κ.λπ.» 
(Α' 58) όπως συμπληρώθηκε με την παρ. Ιγτου άρθρου 6 
του Ν. 2052/1992 (Α' 94). 

2. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α 137) που τροπο¬ 
ποιήθηκε με το άρθρο 27 του Ν. 2081/1992 (Α’ 154) και α- 
ντικαταστάθηκε με την παρ. 2α του άρθρου 1 του Ν. 
2469/1997 (Α’38). 

3. Την 639/1998 γνωμοδότηση του δημοτικού συμβου¬ 
λίου Αχαρνών. 

4 . Την 4241/5.10.1998 απόφαση της Δ/νσης Τεχνικών Υ¬ 
πηρεσιών της Νομαρχιακής Αυτοδιοίκησης Ανατολικής 
Αττικής. 

5. Το γεγονός ότι από τις κανονιστικές διατάξεις αυτου 
του διατάγματος δεν προκαλείται δαπάνη σε βάρος του 
κρατικού προϋπολογισμού και του οικείου Ο.Τ.Α. 

6. Την 42/2000 γνωμοδότηση του Συμβουλίου της Επι¬ 


κράτειας: με πρόταση του Υπουργού Περιβάλλοντος Χω¬ 
ροταξίας και Δημοσίων Έργων, αποφασίζουμε: 

Άρθρο 1 

Καθορίζονται οι οριογραμμές ρεμάτων που βρίσκονται 
στην εκτός σχεδίου περιοχή του δήμου Αχαρνών (Ν. Αττι¬ 
κής) και ειδικότερα των ρεμάτων Αγίου Γεωργίου καιΣχοί- 
νου σπς πολεοδομικές ενότητες «Μεγάλα Σχοίνα Α' και 
Β'» και του ρέματος Μονοματίου στην πολεοδομική ενό¬ 
τητα «Μονομάτι», όπως αυτές φαίνονται με μπλε γραμμή 
στα τρία (3) σχετικά πρωτότυπα διαγράμματα σε κλίμακα 
1:1000 που θεωρήθηκαν από τον Προϊστάμενο της 
Δ/νσης Τοπογραφικών Εφαρμογών με την 588/2000 πρά¬ 
ξη του και που αντίτυπά τους σε φωτοσμίκρυνση δημοσι¬ 
εύονται με το παρόν διάταγμα. 

Άρθρο 2 

Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υπουργό Περιβάλλοντος Χωροταξίας και Δημο¬ 
σίων Έργων αναθέτουμε τη δημοσίευση και εκτέλεση του 
παρόντος διατάγματος. 

Αθήνα, 28 Μαρτίου 2000 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΔΟΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΚΩΣΤΑΣ ΛΑΛΙΩΤΗΣ 

